નવી દિલ્હી: નોબલ પારિતોષિક વિજેતા અમર્ત્ય સેનને નાલંદા યુનિવર્સિટીના બોર્ડમાં સ્થાન પ્રાપ્ત થયું નથી. તેઓ યુનિવર્સિટીના ચાન્સેલર, ગવર્નિંગ બોડીના સભ્ય રહી ચૂકેલા છે. અત્રે ઉલ્લેખનીય છે કે થોડા સમય પહેલા અમર્ત્ય સેને મોદી સરકાર વિરુદ્ધ ઉચ્ચારણો કર્યાં હતાં. તેમણે વડા પ્રધાન નરેન્દ્ર મોદીની ટીકા કર્યા બાદ ફેબ્રુઆરી ૨૦૧૫માં નાલંદા યુનિવર્સિટીના ચાન્સેલર પદેથી પોતાનું રાજીનામું સુપરત કર્યું હતું. ત્યાર બાદ તેઓ માત્ર ગવર્નિંગ બોડીના સભ્ય રહ્યા હતા.